Kreikan lippu

**Kreikan lippu** (usein  tai Κυανόλευκη, *Kyanólefki*; ”sinivalkoinen”) on Kreikan tunnus. Sen suhteet ovat 2:3. Lippu on perustaltaan jaettu yhdeksään yhtä leveään raitaan, joista viisi on sinisiä ja neljä valkoisia. Tangon puoleisessa yläkulmassa on neliömäinen sininen kenttä, jossa on valkoinen tasaristi eli kreikkalainen risti. Tämä kuvio symboloi Kreikan ortodoksista uskontoa.

Kreikkalaisessa kansanperinteessä esiintyvän yleisen selityksen mukaan lipun yhdeksän poikkiraitaa viittaisivat lauseen *[[Elefthería í thánatos]]* (Ελευθερία ή θάνατος, ”Vapaus tai kuolema”) yhdeksään tavuun: viisi sinistä raitaa tavuihin sanassa *e-lef-the-rí-a* ja neljä valkoista raitaa tavuihin sanoissa *í thá-na-tos*. Raitojen lukumäärästä on kuitenkin myös muita selityksiä, esimerkiksi sanan *elefthería* kirjainten lukumäärä.

## Kuvaus

Kreikan nykyinen lippulaki on vuodelta 1978. Lain mukaan:

Lakiteksti käyttää sinisestä sanaa *kyanós* (κυανός), mikä voi tarkoittaa suhteellisen vaaleaa syaania tai tummempaakin sinistä. Näin laki jättää tarkan värisävyn avoimeksi. Siksi eri aikoina ja eri käytöissä on esiintynyt hieman erivärisiä lippuja.

## Käyttö

Kreikan lippua käyttävät valtion viranomaiset, kuten presidentti- ja pääministeri-instituutiot, Kreikan parlamentti, ministeriöt, Kreikan suurlähestystöt, Kreikan asevoimien varuskunnat sekä kunnalliset ja muut julkiset rakennukset. Sitä käyttävät myös oppilaitokset lukuvuoden ollessa käynnissä sekä kauppa- ja sotalaivat. Lisäksi lipun käyttöön kehotetaan yleisesti yleisinä juhlapäivinä, virallisten seremonioiden yhteydessä sekä erikseen määrättyinä päivinä. Lippua voidaan käyttää myös kansallisina tai yksityisinä surupäivinä sekä urheilutapahtumien ja muiden kokoontumisten yhteydessä. Liputuspäivinä lippu on salossa aamukahdeksasta auringonlaskuun. Hallintoviranomaiset käyttävät lippua usein yhdessä Euroopan lipun kanssa. Kirkkojen edessä Kreikan lippu liehuu usein keltaisen kreikkalaisortodoksisen kirkon lipun vierellä.

## Historia

Kreikan lipun historia ulottuu Bysantin ajoille saakka, jolloin keisarikunnan tunnuksena oli yleisesti risti. Uudella ajalla Kreikassa on ollut käytössä erilaisia muunnelmia sinivalkoisesta ristilipusta. Ensimmäisiä sinivalkoisia ristilippuja käyttivät muun muassa kreikkalaiset sotilaat Osmanien valtakunnan armeijassa. Vuoden 1769 kansannousussa kreikkalaiset käyttivät paljon lippua, jossa oli sininen risti valkoisella pohjalla. Samanlaista lippua käytettiin myös Kreikan vapaussodassa vuosina 1821–1830 monien paikallisten lippujen ohella. Yhteistä eri muunnelmille olivat ristiaihe ja värit sininen ja valkoinen.

Kreikan ensimmäinen kansalliskokous tammikuussa 1822 päätti ottaa käyttöön lipun, jossa oli valkoinen risti sinisellä pohjalla, huolimatta siniristilipun suuresta suosiosta. Kreikan laivaston käyttöön tuli jo silloin nykyisen kaltainen lippu, jossa oli viisi sinistä ja neljä valkoista raitaa sekä tangon puoleisessa ylänurkassa valkoinen risti sinisellä pohjalla. Vuonna 1828 se tuli käyttöön myös kreikkalaisissa kauppalaivoissa, mutta maissa käytettiin edelleen yksinkertaisempaa sinivalkoista ristilippua.

Kreikan kuningaskunnan perustamisen jälkeen vuonna 1832 uusi kuningas Otto lisäsi sotilaslippuihin kuninkaallisen vaakunan, joka koostui baijerilaisesta kuviosta ja kruunusta. Oton luovuttua vallasta vuonna 1862 vaakuna poistettiin, mutta vuonna 1863 uusi kuningas Yrjö I korvasi sen kruunulla. Vuonna 1864 armeijan lipuksi tuli neliönmuotoinen ristilippu, jonka keskellä oli kuvattuna Pyhä Georgios (Pyhä Yrjö). Kuningasperhe puolestaan käytti lippua, jossa oli Schleswig-Holstein-Sonderburgin-Glücksbergin suvun tunnus ristin keskellä. Lippuja käytettiin rinnakkain ja niiden käyttöä säänneltiin vuonna 1867 säädetyllä kuninkaallisella asetuksella. 

Vuonna 1924 Kreikan muututtua tasavallaksi kuninkaalliset symbolit poistettiin lipuista, mutta monarkian palautus vuonna 1935 toi ne takaisin. Tasavallan aikana yksinkertaista ristilippua käyttivät vain eräät valtion virastot ja laitokset, kun taas raidallista merilippua käyttivät maissakin yksityiset kansalaiset.

Vuonna 1969 sotilasvallankaappauksen jälkeen Kreikassa siirryttiin käyttämään maissakin nykyisenkaltaista lippua, jossa sinisen sävy oli jonkin verran nykyistä tummempi. Demokratian palauttamisen jälkeen vuonna 1975 Kreikassa siirryttiin käyttämään vanhaa ristilippua, mutta vuonna 1978 nykyinen lippu otettiin uudestaan käyttöön myös maissa.

## Galleria
### Osmanivallan aika


Spachides Flag.svg|Osmaniarmeijan kreikkalaisten sotilaiden lippu 1431–1619.
Roman (Orthodox Christian) Merchant Flag 1453-1793.svg|Osmanivallan aikainen kreikkalaisten laivojen lippu.
Flag of the Septinsular Republic.svg|Seitsemän saaren tasavallan lippu 1800–1807.
Bandera de Samos.svg|Sámoksen lippu 1835–1912.
Flag of Cretan State.svg|Kreetan valtion lippu.
Flag of the Free State of Ikaria.svg|Ikarían vapaavaltion lippu.


### Vapaussota


Greek Independence 1821.svg|Kansannousussa vuodesta 1769 aina 1820-luvulle laajalti käytetty lippu.
Flag of Rigas Feraios.svg|Rígas Feraíoksen lippu 1797.
Flag of the Sacred Band of 1821.svg|Pyhän joukon lippu. 
Alexander Ypsilantis flag (obverse).svg|Alexándros Ypsilántiksen lippu. 
Areios Pagos Anatolikis Ellados.svg|Itäisen Manner-Kreikan areiopagin lippu.
Andreas Lontos Flag (Revolution1821).svg|Andréas Lóntoksen lippu.
Filiki Eteria flag.svg|Filikí Etaireían lippu.
Mani Flag (Greece).svg|Mánilaisten lippu.
1821 Flag of Gazis.svg|Ánthimos Gazíksen lippu.
Thessalia-flag.jpg|Thessaliassa käytetty lippu, myös Gazíkselta.
1821_Flag_of_Spetses.svg|Spétseen lippu.
Chalkidiki Flag Greek Revolution.svg|Chalkidikín lippu.
Athanasios Diakos 1821.svg|Athanásios Diákoksen lippu.


### Itsenäinen Kreikka

**Kansallis-, valtio- ja laivastoliput**


Flag of Greece (1822-1978).svg|Kreikan kansallislippu 1822–1970 ja 1975–1978.
Merchant Navy of Greece flag (1822-1828).svg|Kreikan kauppalaivaston lippu 1822–1828.
State Flag of Greece (1863-1924 and 1935-1973).svg|Kuningaskunnan valtio- ja sotalippu 1863–1924 ja 1935–1970.
Naval Ensign of Greece (1863-1924 and 1935-1970).svg|Kuningaskunnan laivastolippu 1863–1924 ja 1935–1970.
Flag of Greece (1970–1975).svg|Kreikan kansallislippu 1970–1975.
Flag of Greece.svg|Kreikan kansallislippu vuodesta 1978.
Vertical_flag_of_Greece_(correct).svg|Kreikan kansallislipun oikea sijoittelu riippuvana.
Naval Jack of Greece.svg|Merivoimien rainelippu.


**Hallitsijoiden liput**


Greek flag with monogram of King Otto.svg|Kuningas Oton lippu 1833–1862.
Standard of King George I of Greece (1863-1913).svg|Kuningas Yrjö I:n lippu 1863–1913.
Flag of the President of Greece (1924–1935).svg|Kreikan presidentin lippu 1924–1935.
Royal Standard of the Kingdom of Greece (1936-1967).svg|Kreikan kuninkaan lippu 1936–1967.
Presidential Standard of Greece (1973-1974).svg|Kreikan presidentin lippu 1973–1974.
Flag of the President of Greece.svg|Kreikan presidentin lippu vuodesta 1979.


## Lähteet

## Aiheesta muualla